Terqa

Terqa er navnet på en oldtidsby som ble oppdaget på det arkeologiske stedet Tell Ashara ved bredden av midtre Eufrat i guvernementet Dayr az-Zawr i Syria. Det ligger omtrent 80 km fra dagens nasjonalgrense med Irak. Navnet Terqa hadde blitt til Sirqu i nyassyrisk tid.

 Historie 
Lite er kjent om byens tidligste historie, men den var en betydelig enhet selv i tidlig dynastisk tid.

På 1800-tallet f.Kr. var den under kontrollen til Shamshi-Adad I, en tidlig konge i Assyria, fulgt av byen Mari i tiden til Zimri-Lim på 1700-tallet f.Kr., og deretter av Babylon etter ble beseiret av Hammurabi fra det første babylonske dynasti.

Terqa ble den ledende byen i kongedømmet Khana/Hana etter at Babylon fikk tilbakegang. Senere falt Terqa innenfor innflytelsen til kassittiske dynastiet til Babylon og til sist underlagt det nyassyriske riket. En stele til den assyriske kong Tukulti-Ninurta II fra 800-tallet f.Kr. er blitt avdekket i Terqa.Güterbock, H. G. (1957): A Note on the Stela of Tukulti-Ninurta II Found near Tell Ashara, JNES, vol. 16, s. 123

Hovedguden i Terga var Dagan, opprinnelig en assyrisk-babylonsk fruktbarhetsgud som utviklet seg til en betydelig nordvestlige semittisk gud.

 Arkeologi 
Hovedsetet for byen er på rundt 20 acre eller 8,1 hektar i størrelse og har en høyde på 18 meter. Levningene av Terqa er delvis dekket av dagens moderne by Ashara, noe som begrenser mulighetene for undersøkelser.

Stedet ble kortvarig utgravd av E. Herzfeld i 1910.Herzfeld, E. (1910): Hana et Mari, RA, vol. 11, s. 131-39 Tre år senere, i 1923 ble det gravd i fem dager ved François Thureau-Dangin og P. Dhorrne.Thureau-Dangin, François & Dhorrne, P. (1924): Cinq jours de fouilles à 'Ashârah (7-11 Septembre 1923), Syria, bind 5, s. 265-293

Etter de franske undersøkelsene ble Terqa undersøkt i 10 sesonger fra 1974 til 1986 av en sammensatt amerikansk gruppe fra University of California, Los Angeles, California State University ved Los Angeles, Johns Hopkins University, Universitetet i Arizona og dessuten av franske arkeologer fra Universitetet i Poitiers i Frankrike. Gruppen var ledet av Giorgio Buccellati og Marilyn Kelly-Buccellati.
Buccellati, G. & Kelly-Buccellati, M. (1977): Terqa Preliminary Reports 1: General Introduction and the Stratigraphic Record of the First Two Seasons, Syro-Mesopotamian Studies, vol 1, no.3, s. 73-133Buccellati, G. & Kelly-Buccellati, M. (1978): Terqa Preliminary Reports 6: The Third Season: Introduction and the Stratigraphic Record, Syro-Mesopotamian Studies, vol 2, s. 115-164Buccellati, Giorgio (1979): Terqa Preliminary Reports 10: The Fourth Season: Introduction and Stratigraphic Record, Undena, ISBN 0890030421 Etter 1987 overtok en ren fransk gruppe ledet av Olivier Rouault fra Universitetet i Lyon utgravningene og har fortsatt undersøkelsene fram til i dag.Rouault, Olivier (2004): Mission archéologique à Ashara-Terqa (Syrie) : note de synthèse sur les opérations projetées en 2005, S.l.Rouault, Olivier (2002): Projet Terqa et sa région (Syrie) : mission archéologiques à Terqa et à Masaïkh, recherches historiques et épigraphiques ; rapport final de la saison 2001 ; note de synthèse sur les opérations projetées en 2003, S.l.Rouault, Olivier (2001): Projet Terqa et sa région (Syrie) : recherches à Terqa et dans la région, année 2001 ; note de synthèse sur les opérations projetées en 2002, S.l.,

Det er avdekket 550 leirtavler med kileskrift fra Terqa som blir oppbevart ved museet Deir ez-Zor. Blant det som er avdekket ved Terqa er:

 En bymur som består av tre konsentriske mursteinsvegger, 6,1 meter høye og 18 meter tykke, og i forkant er det en 18 meter bred vollgrav. Murene utgjør et totalt område på rundt 60 acre (24 hektar), ble bygget en gang rundt 3000 f.Kr. og var i bruk fram til minst 2000 f.Kr.
 Et tempel dedikert til Nintinugga (Gula), en babylonsk legegudinne, og bygningen er datert til minst 2000-tallet f.Kr. Blant tempelfunnene ble det avdekket egyptiske skarabér-Liggett, R. M. (1982): «Ancient Terqa and its Temple of Ninkarrak: the Excavations of the Fifth and Sixth Seasons» i: Near East Archaeological Society Bulletin, NS 19, s. 5-25; Se også: Ahrens, A. (2010): «The Scarabs from the Ninkarrak Temple Cache at Tell ’Ašara/Terqa (Syria)» i: History, Archaeological Context, and Chronology, Egypt and the Levant 20, s. 431-444
 Huset Puzurum hvor et stort og betydningsfullt arkiv med leirtavler ble funnet.

 Referanser 

 Litteratur 
 Ahrens, A. (2010): «The Scarabs from the Ninkarrak Temple Cache at Tell ’Ašara/Terqa (Syria)» i: History, Archaeological Context, and Chronology, Egypt and the Levant 20, s. 431-444.
 Buccellati, G. (1977): «The Kingdom and Period of Khana» i: Bulletin of the American Schools of Oriental Research, no. 270, s. 43–61
 Chavalas, M. (1996): «Terqa and the Kingdom of Khana» i: Biblical Archaeology, vol. 59, s. 90–103
 Podany, A. H. (1991–1993): «A Middle Babylonian Date for the Hana Kingdom» i: Journal of Cuneiform Studies, vol. 43/45, s. 53–62, 
 Tubb, J. N. (1980): «A Reconsideration of the Date of the Second Millennium Pottery From the Recent Excavations at Terqa, Levant», vol. 12, s. 61–68
Soltysiak, A. (2002): Human Remains from Tell Ashara – Terqa. Seasons 1999-2001. A Preliminary Report, Athenaeum, 90, no. 2, s. 591–594

 Eksterne lenker 
 Nettsted for utgravningene i Terqa
 Fransk myndighetsnettsted for den nåværende undersøkelsene

Kategori:Oldtidsbyer
Kategori:Arkeologiske steder i Syria
Kategori:Tidligere bosetninger i Syria
Kategori:Ruiner i Syria
Kategori:Guvernementet Deir ez-Zor